《七星排斗》
明代·邢宥

岂信人间有列星，天移北斗下南溟。望先及塔摹孤影，削不成峰笑五丁。

返照入波垂列宿，密云扶雾点高形。皇舆碧落通呼吸，何日登临勒短铭。

作者简介：（1416—1481）广东文昌人，字克宽，号湄丘道人。正统十三年进士，授御史，出巡福建，平反被诬为盗之平民。天顺中为台州知府，成化中改知苏州，有治绩。旋以右佥都御史巡抚江南十府，开丹阳河，筑奔牛闸。寻兼理两浙盐政，罢黜不称职之属吏多人。后引疾归。